
Forretningsbetingelser 


Importopkrævning 


postnord 


Generelle oplysninger 


Importopkrævning er betaling for told, moms og af- 
gifter (”Importafgifter”) til Toldstyrelsen samt beta- 
ling af et gebyr for at varetage fortoldningen (”Im- 
portgebyr”) til Post Danmark A/S (i det følgende kal- 
det PostNord). 


Forretningsbetingelserne gælder for importopkræv- 
ning på forsendelser, hvor afsenderen eller modta- 
geren ikke har en aftale med Toldstyrelsen om au- 
tomatisk betaling af Importafgifter. 


Det er muligt for modtager selv at fortolde forsen- 
delsen. Se mere på www.postnord.dk/modtag/spo- 
ergsmaal-og-svar. 


1.0 Importopkrævning 


Ved indførsel af postforsendelser har PostNord angi- 
velsespligten over for Toldstyrelsen. 


Når du skal modtage en forsendelse, som indehol- 
der en vare, hvor der skal svares Importafgifter til 
Toldstyrelsen, skal PostNord på vegne af Toldstyrel- 
sen opkræve Importafgiften. 


Til dækning af PostNords omkostninger ved at vare- 
tage fortoldningen, skal du betale et Importgebyr til 
PostNord. 


Inden vi kan udlevere den indførte forsendelse til 
dig, skal du således betale importopkrævningen. 


PostNord sender en importopkrævning pr. brev til 
dig, hvor betalingsinformationerne fremgår. Hvis af- 
sender har oplyst dit mobilnr. eller din mailadresse, 
sender vi importopkrævningen med betalingsinfor- 
mationerne til dig digitalt. 


Importopkrævningen indeholder oplysning om fak- 
turanummer og pinkode, som du skal bruge i forbin- 
delse med betalingen. 


1.1 Importafgift til Toldstyrelsen 


Al regulering af Importafgiften, herunder satser 
samt vurdering af, hvorvidt der skal betales hhv. 
told, moms eller punktafgifter, fastsættes af Toldsty- 
relsen. 


1.2 Importgebyr til PostNord 
Importgebyret fastsættes af PostNord. 


Oversigt over de til enhver tid gældende priser og 
gebyrer findes på www.postnord.dk 


1.3 Betaling 


Du kan betale for Importopkrævningen online via 
portal.postnord.com/betalmoms. 


Betaling online kan ske med betalingskortene Dan- 
kort, MasterCard og Visa, eller med MobilePay. 


Når du har gennemført betalingen, modtager du en 
kvittering via e-mail, og din forsendelse vil blive le- 
veret inden for de for breve hhv. pakker angivne 
servicemål for levering. 


1.4 Returnering 


Hvis du ikke ønsker at modtage forsendelsen, kan 
du afvise den på PostNord app eller på 

www.postnord.dk/momsogtold eller sende en e- 
mail til privatimportæpostnord.com. Forsendelsen 
vil derefter blive returneret til afsenderen. 


Din forsendelse bliver automatisk returneret til af- 
sender, hvis du ikke betaler importopkrævningen in- 
denfor 10 dage. Det afhænger af aftaleforholdet 
mellem dig og afsender, hvem der skal betale for 
porto for returneringen. 


Hvis afsenderen ikke har afgivet toldoplysninger, er 
det ikke muligt at fortolde forsendelsen, hvorfor for- 
sendelsen vil blive returneret til afsenderen. 


1.5 Behandling af personoplysninger 


PostNord behandler i forbindelse med levering af 
ydelsen personoplysninger om afsender og modta- 
gere af forsendelser, f.eks. navn, adresse, telefon- 
nummer, e-mailadresse og betalingsoplysninger. 


PostNord behandler personoplysninger for at kunne 
levere ydelsen, for at kunne udvikle og teste Post- 
Nords IT-systemer, for at kunne udarbejde anony- 
miseret statistik og for at kunne tilbyde yderligere 
ydelser, der er naturligt forbundet med leveringen 
af ydelsen. PostNord vil også behandle dine kontakt- 
oplysninger (navn, e-mailadresse og telefonnum- 
mer) i 2 år, så vi kan kontakte dig via e-mail eller 
sms, næste gang du bestiller en forsendelse, der er 
underlagt importafgifter og/eller importgebyrer. 


Yderligere oplysninger om PostNords behandling af 
personoplysninger og om den registreredes ret- 
tigheder i henhold til databeskyttelseslovgivningen 
findes i vores Integritetspolitik på: www.post- 
nord.dk/personlige-oplysninger. 


Den dataansvarlige for behandling af personoplys- 
ninger er PostNord A/S, Hedegaardsvej 88, 2300 
København S. 


1.6 Kundehenvendelser 


Henvendelser vedrørende importopkrævninger skal 
ske til PostNord, Kundelinjen, Hedegaardsvej 88, 
2300 København S, telefon 70218070 eller e-mail 
privatimport@postnord.com. 


1.7 Klager 


Hvis modtager ønsker at klage over PostNords im- 
portopkrævning, skal klagen indgives til PostNord, 
Kundelinjen. 


Klagen skal indgives inden 6 måneder efter betaling 
af importopkrævningen. 


PostNord behandler klagen inden én måned fra kla- 
gens modtagelse, medmindre der foreligger særlige 
forhold. 


Kundelinjens afgørelse kan indbringes for PostNords 
ankefunktion, Hedegårdsvej 88, 2300 København S. 
Ankefunktionen yder i øvrigt klagevejledning. 

